Drag
Store norske leksikon,Geografi,Norges geografi,Nordland,Hamarøy
Drag er et tettsted i Hamarøy kommune i Nordland. Tettstedet er ifølge SSBs definisjon 0,5 km², og har 318 innbyggere (2022).
Drag ligger på vestsiden av Tysfjorden. Det går ferge over Tysfjorden fra Drag til Kjøpsvik. Drag har et nasjonalt lulesamisk kultursenter, Árran, som ble åpnet i 1994, og som består av museum, bibliotek, barnehage og avdeling for samisk husflid. Her ligger også Samisk kulturråd og Samisk utdanningsråd. Drag Industrier produserer isolerglass.Navnet er opprinnelig et gårdsnavn og har navn etter beliggenheten på et eid med to vann (Dragsvatna) der det var vanlig å dra båter over, i dette tilfelle mellom Tysfjorden og Innhavet i Hamarøy. Les mer i Store norske leksikon Hamarøy